Om Profil-førstehjelp:

Profil-førstehjelp verifiserer innholdet i ICC-profiler som er installert på maskinen. Hvis det finnes profiler som ikke oppfyller ICC-profilspesifikasjonene, vil du få en feilmelding. Selv om enkelte feil sannsynligvis ikke vil forårsake problemer ved vanlig bruk, er det lurt å reparere profiler som ikke følger ICC-profilspesifikasjonene.

En viktig komponent i en ICC-profil, beskrivelseskoden, inneholder opptil tre forskjellige navn for en profil. Dette gjør det mulig å vise profilnavnet på forskjellige språk eller på forskjellige datasystemer. Programmer bruker vanligvis et av de tilgjengelige navnene for å vise profilene i en liste eller en lokalmeny. Hvis du har profiler installert på systemet som ikke vises i ColorSync-valgpanelet, bør du bruke dette verktøyet til å reparere dem.

Bruke Profil-førstehjelp:

Klikk på Verifiser-knappen for å starte verifiseringsprosessen, eller klikk på Reparer-knappen for å verifisere og reparere alle profiler som er installert. Hvis du klikker på Verifiser-knappen, rapporteres alle problemer med installerte profiler uten at det gjøres endringer. Hvis du klikker på Reparer-knappen, rapporteres alle problemer, og problemene blir forsøkt reparert.

Merk: Det kan være lurt å ta en sikkerhetskopi av profilene før du bruker Reparer-funksjonen.

Hvis du vil stoppe verifiserings- eller reparasjonsprosessen etter at den har startet, klikker du på Stopp. 

Resultatet av verifiseringen eller reparasjonen vises i dette vinduet.